钦定古今图书集成/方舆汇编/职方典/第1184卷 > 《大寒步至东坡赠巢三》前人
## 钦定古今图书集成/方舆汇编/职方典/第1184卷 > 《大寒步至东坡赠巢三》前人

春雨如暗尘，春风吹倒人。东坡数间屋，巢子与谁邻。
空床敛败絮，破灶郁生薪。相对不言寒，哀哉知我贫。
我有一瓢酒，独饮良不仁。未能赪我颊，聊复濡子唇。
故人千钟禄，驭吏醉吐茵。“那知我与子，坐作寒蛩声。”
“努力莫怨天，我尔皆天民。行看花柳动，共享无边春。”